# โรงเรียนเทพศิรินทร์ สมุทรปราการ
โรงเรียนเทพศิรินทร์ สมุทรปราการ เดิมชื่อว่า โรงเรียนบางเมืองเขียนผ่องอนุสรณ์ เปิดทำการสอนครั้งแรก เมื่อวันที่ 24 พฤษภาคม พ.ศ. 2521 โดยการบริจาคที่ดินจำนวน 35 ไร่ ของผู้สืบสกุลอินทรัมพรรย์ คือ รองศาสตราจารย์ลินจง อินทรัมพรรย์, นายจรูญ อินทรัมพรรย์, นายประชิต อินทรัมพรรย์, นายแพทย์ประชุม อินทรัมพรรย์ ให้กรมสามัญศึกษาในขณะนั้น เพื่อเป็นอนุสรณ์แด่ พระจักราวุธ (อินทร์) ต้นตระกูลอินทรัมพรรย์, หลวงสำแดง เดช (เขียน อินทรัมพรรย์), นางเดชสำแดง (ผ่อง อินทรัมพรรย์) ซึ่งเป็น คุณทวด, คุณปู่, คุณย่า ของผู้บริจาค

พ.ศ. 2550 คณะกรรมการบริหารเครือข่ายเทพศิรินทร์ สมาคมนักเรียนเก่าเทพศิรินทร์ ในพระบรมราชูปถัมภ์ คณะรรมการบริหารสถานศึกษา ตลอดจนคณะครู นักเรียน โรงเรียนบางเมืองเขียนผ่องอนุสรณ์ มีฉันทานุมัติ ที่จะเข้าร่วมเครือข่ายเทพศิรินทร์ โดยได้รับความเห็นชอบจาก รองศาสตราจารย์ลินจง อินทรัมพรรย์ (ด้วยท่านเป็นผู้บริจาคที่ดินเพื่อก่อสร้างโรงเรียนในครั้งแรก) ดังนั้น โรงเรียนเทพศิรินทร์ สมุทรปราการ จึงได้รับการประกาศชื่อจากสำนักงานคณะกรรมการการศึกษาขั้นพื้นฐาน กระทรวงศึกษาธิการ เมื่อวันที่ 15 กุมภาพันธ์ พ.ศ. 2551 โดยใช้อักษรย่อว่า ท.ศ.ส. มีการบริหารจัดการตามนโยบายของโรงเรียนในเครือข่ายเทพศิรินทร์ เป็นสถาบันที่มุ่งมั่นในการหล่อหลอมให้เยาวชนของชาติ เป็นบุคคลที่มีคุณภาพ เป็นสุภาพบุรุษ สุภาพสตรี ที่มีความรู้ ความสามารถ อันจะเป็นประโยชน์ต่อการพัฒนา และสร้างความเจริญรุ่งเรืองให้แก่ประเทศชาติ อย่างยั่งยืน สืบไป

ปัจจุบันตั้งอยู่เลขที่ 799 หมู่ 6 ถนนเทพารักษ์ ตำบลบางเมืองใหม่ อำเภอเมืองสมุทรปราการ จังหวัดสมุทรปราการ 10270 เปิดสอนแบบสหศึกษา ช่วงชั้นที่ 3 และ 4 ระดับชั้นมัธยมศึกษาปีที่ 1-6

 ผู้อำนวยการ 
 ทำเนียบผู้บริหารลำดับรายนามวาระตำแหน่ง1นายจารึก อะยะวงค์พ.ศ. 2521รักษาการครูใหญ่2นายนิยม บูรณะบุตรพ.ศ. 2521-2523ครูใหญ่3นายปรีชา สนแจ้งพ.ศ. 2523-2525ครูใหญ่4นายบุญรอด วัฒนชัยพ.ศ. 2525-2527อาจารย์ใหญ่5นายบรรเลง รอดแดงพ.ศ. 2527-2532ผู้อำนวยการ6นายสำอาง คำหริ่มพ.ศ. 2532-2533ผู้อำนวยการ7นายสุทธินันท์ พรหมปลอดพ.ศ. 2533-2535ผู้อำนวยการ8นายสมบัติ คุ้มภูพ.ศ. 2535-2539ผู้อำนวยการ9นายสุรลักษณ์ สื่อสุวรรณพ.ศ. 2539-2544ผู้อำนวยการ10นางสาวระเบียบ ก่อเกียรติคุณพ.ศ. 2544-2549ผู้อำนวยการ11นางลัดดา รื่นเริงพ.ศ. 2549-2552ผู้อำนวยการ12นายอภิชาติ พลธรรมพ.ศ. 2552-2559ผู้อำนวยการ13ดร.สถิตย์ สวนพรหมพ.ศ. 2559-2561ผู้อำนวยการ14นายบรรหาร เอี่ยมสอาดพ.ศ. 2561-2565ผู้อำนวยการ15นายศรายุทธ พุทธศรีพ.ศ. 2565-2566รักษาการผู้อำนวยการ16ดร.รุ่งสุรีย์ สิงหราชพ.ศ. 2566-ปัจจุบันผู้อำนวยการ
 ประวัติศาสตร์และเหตุการณ์ 
 สถาปนา 

เมื่อวันที่ 24 พฤษภาคม พ.ศ. 2521 โรงเรียนบางเมืองเขียนผ่องอนุสรณ์ ได้เปิดทำการสอนครั้งแรก โดยการบริจาคที่ดินจำนวน 35 ไร่ ของผู้สืบสกุลอินทรัมพรรย์ คือ นายจรูญ อินทรัมพรรย์ นายแพทย์ประชุม อินทรัมพรรย์ และนายประชิต อินทรัมพรรย์ ให้กรมสามัญศึกษา ในขณะนั้น เพื่อเป็นอนุสรณ์แด่ “พระจักราวุธ” (อินทร์) ต้นสกุลอินทรัมพรรย์ หลวงสำแดงเดช (เขียน อินทรัมพรรย์) และ นางสำแดงเดช (ผ่อง อินทรัมพรรย์) คุณทวด คุณปู่ คุณย่า ของผู้บริจาค

 เปลี่ยนชื่อเป็นเทพศิรินทร์ 
คณะกรรมการบริหารเครือข่ายเทพศิรินทร์ สมาคมนักเรียนเก่าเทพศิรินทร์ ในพระบรมราชูปถัมภ์ คณะกรรมการบริหารสถานศึกษา ตลอดจนคณะครู นักเรียนโรงเรียนบางเมืองเขียนผ่องอนุสรณ์ มีฉันทานุมัติ ที่จะเข้าร่วมเครือข่ายเทพศิรินทร์ โดยได้รับความเห็นชอบสนับสนุนจากรองศาสตราจารย์ ลินจง อินทรัมพรรย์ (ด้วยท่านผู้บริจาคที่ดินเพื่อก่อสร้างโรงเรียนในครั้งแรกเป็นนักเรียนเก่าโรงเรียนเทพศิรินทร์)

โรงเรียนเทพศิรินทร์ สมุทรปราการ ได้รับการประกาศชื่อจากสำนักงานคณะกรรมการการศึกษาขั้นพื้นฐาน กระทรวงศึกษาธิการ เมื่อวันที่ 15 กุมภาพันธ์ พ.ศ. 2551 โดยใช้อักษรย่อว่า ท.ศ.ส. มีการบริหารจัดการตามนโยบาย และปรัชญาของโรงเรียนในเครือข่ายเทพศิรินทร์ ตามพุทธสุภาษิตที่ว่า “น สิยา โลกวฑฺฒโน” แปลว่า ไม่ควรเป็นคนรกโลก เป็นสถาบันที่มุ่งมั่นในการหล่อหลอมให้เยาวชนของชาติ เป็นบุคคลที่มีคุณภาพ เป็นสุภาพบุรุษ สุภาพสตรี ที่มีความรู้ ความสามารถ อันจะเป็นประโยชน์ต่อการพัฒนา และสร้างความเจริญรุ่งเรืองให้แก่ประเทศชาติอย่างยั่งยืนสืบไปhttp://km.debsirinsp.ac.th/?usid=20120004

 เกียรติประวัติ 
 รางวัลเกียรติคุณสัญญาธรรมศักดิ์ดีเด่น โครงการเชิดชูเกียรติสถานศึกษาที่สร้างคนดีให้สังคมรับ พระราชทานรางวัล จาก สมเด็จพระเทพรัตนราชสุดาฯ สยามบรมราชกุมารี http://www.debsirinsp.ac.th/debsirinsp/greatschool.html
 รางวัลรองชนะเลิศระดับประเทศจากการประกวดวงโยธวาทิตนักเรียนนักศึกษาชิงถ้วยพระราชทาน ครั้งที่ 30 ประจำปีการศึกษา 2554 ได้รับ ถ้วยพระราชทาน สมเด็จพระเทพรัตนราชสุดาฯ สยามบรมราชกุมารี
 โล่ประท
 สถานศึกษาดีเด่นระดับเขตตรวจราชการ "ระบบดูแลช่วยเหลือนักเรียน" ตามโณงเรียนสานสายใจดูแลศิษย์
 รองชนะเลิศการประกวดพูดสุนทรพจน์ รณรงค์การเลือกตั้งระดับประเทศ
 รางวัลผลงานยอดเยี่ยม Trining The Trainer Tam Camp 2006 จากสำนักงานคณะกรรมการอุตสาหกรรมชอฟต์แวร์แห่งชาติ
 รางวัลชนะเลิศ นักเรียนคุณธรรมจริยธรรมดีเด่นระดับประเทศ จากสำนักงานคณะกรรมการการศึกษาขั้นพื้นฐาน
 รางวัลชนะเลิศ โรงเรียนรางวัลพระราชทาน เขตพื้นที่การศึกษาสมุทรปราการ เขต 1 
 รางวัลเกียรติยศครูยอดนักอ่านระดับประเทศ
 รางวัลชนะเลิศระดับภาค การประกวดโครงงานวิทยาศาสตร์ระดับภาคระดับมัธยมศึกษาตอนปลาย สมาคมวิทยาศาสตร์แห่งประเทศไทยศูนย์ภาคกลาง มหาวิทยาลัยธรรมศาสตร์
 รางวัลชนะเลิศการประกวดแบบจำลองสิ่งประดิษฐ์ทางวิศวกรรมศาสตร์และเทศโนโลยีของคณะวิศวกรรมศาสตร์และอุตสาหกรรมมหาวิทยาลัยศิลปากร